2020. gada 21. aprīlī Noteikumi Nr. 227

Rīgā (prot. Nr. 26 14. §)

**Grozījumi Ministru kabineta 2016. gada** **12. janvāra noteikumos Nr. 26 "Gaisa telpas pārvaldības kārtība, gaisa telpas struktūra un tās mainīšanas kārtība"**

Izdoti saskaņā ar

likuma "Par aviāciju"

39. panta otro daļu

Izdarīt Ministru kabineta 2016. gada 12. janvāra noteikumos Nr. 26 "Gaisa telpas pārvaldības kārtība, gaisa telpas struktūra un tās mainīšanas kārtība"(Latvijas Vēstnesis, 2016, 20. nr.) šādus grozījumus:

1. Izteikt 2.3., 2.4. un 2.5. apakšpunktu šādā redakcijā:

"2.3. Eiropas Parlamenta un Padomes 2018. gada 4. jūlija Regulas (ES) 2018/1139 par kopīgiem noteikumiem civilās aviācijas jomā un ar ko izveido Eiropas Savienības Aviācijas drošības aģentūru, un ar ko groza Eiropas Parlamenta un Padomes Regulas (EK) Nr. 2111/2005, (EK) Nr. 1008/2008, (ES) Nr. 996/2010, (ES) Nr. 376/2014 un Direktīvas 2014/30/ES un 2014/53/ES un atceļ Eiropas Parlamenta un Padomes Regulas (EK) Nr. 552/2004 un (EK) Nr. 216/2008 un Padomes Regulu (EEK) Nr. 3922/91 (turpmāk – regula Nr. 2018/1139), 3. pantā;

2.4. Komisijas 2017. gada 1. marta Īstenošanas Regulas (ES) 2017/373, ar ko nosaka kopīgas prasības gaisa satiksmes pārvaldības/aeronavigācijas pakalpojumu sniedzējiem un citu gaisa satiksmes pārvaldības tīkla funkciju nodrošinātājiem un to uzraudzībai, ar ko atceļ Regulu (EK) Nr. 482/2008, Īstenošanas regulas (ES) Nr. 1034/2011, (ES) Nr. 1035/2011 un (ES) 2016/1377 un groza Regulu (ES) Nr. 677/2011 (turpmāk – regula Nr. 2017/373), 2. pantā;

2.5. Komisijas 2019. gada 24. janvāra Īstenošanas Regulas (ES) 2019/123, ar ko nosaka sīki izstrādātus noteikumus gaisa satiksmes pārvaldības (ATM) tīkla funkciju īstenošanai un atceļ Regulu (ES) Nr. 677/2011 (turpmāk – regula Nr. 2019/123), 2. pantā;".

2. Izteikt 10. punktu šādā redakcijā:

"10. Katram šo noteikumu 5. punktā minētajam gaisa telpas struktūras elementam nosaka robežas vertikālajā un horizontālajā plaknē. Horizontālajā plaknē robežas nosaka ģeogrāfisko koordinātu DMS (grādi, minūtes, sekundes) formātā, kas atbilst Vispasaules ģeodēziskajai sistēmai WGS-84. Vertikālajā plaknē robežas nosaka metros un pēdās vai lidojumu līmeņos, norādot augstuma atskaites punktu (zemes vai ūdens virsma – SFC, vidējais jūras līmenis – MSL vai standarta atmosfēra – STD)."

3. Aizstāt 17.2. apakšpunktā:

3.1. vārdus un skaitļus "regulas Nr. 1035/2011 2. pielikuma 3. punkta" ar vārdiem un skaitļiem "regulas Nr. 2017/373 ATM/ANS.OR.A.045., ATS.OR.205. un ATS.OR.210. punkta";

3.2. vārdus un skaitļus "regulas Nr.1034/2011 9. pantā" ar vārdiem un skaitļiem "regulas Nr. 2017/373 ATM/ANS.AR.C.035. "a" punktā".

4. Aizstāt 18. punktā vārdus un skaitļus "regulas Nr. 1034/2011 10. pantā" ar vārdiem un skaitļiem "regulas Nr. 2017/373 ATM/ANS.AR.C.025. punktā".

5. Izteikt 37.3. un 37.4. apakšpunktu šādā redakcijā:

"37.3. sastāda elastīgo gaisa telpas struktūras elementu izmantošanas plānu nākamajam plānošanas periodam;

37.4. katru dienu līdz plkst. 15.00 ziemas periodā un plkst. 14.00 vasaras periodā pēc koordinētā pasaules laika (UTC) izplata elastīgo gaisa telpas struktūras elementu izmantošanas plānu nākamajam plānošanas periodam visiem gaisa telpas lietotājiem, kas to pieprasījuši;".

6. Izteikt 37.7. apakšpunktu šādā redakcijā:

"37.7. ņemot vērā gaisa telpas izmantošanas plānu, sagatavo un izdod paziņojumu par elastīgo gaisa telpas struktūras elementu plānoto izmantošanu. Paziņojums satur informāciju par jebkuru aeronavigācijas iekārtu, pakalpojumu un noteikumu ieviešanu, izmaiņām vai informāciju par briesmām (NOTAM), un to nosūta, izmantojot elektroniskos sakaru līdzekļus."

7. Izteikt 39.1. apakšpunktu šādā redakcijā:

"39.1. ne agrāk kā sešas dienas pirms plānotās attiecīgā gaisa telpas struktūras elementa izmantošanas;".

8. Izteikt 1. pielikuma 7. punktu šādā redakcijā:

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| "7. Izmaiņas raksturojošie fiziskie parametri | Gaisa telpas struktūras elementa horizontālās plaknes robežu ģeometrija  1. Aplis  □ Rādiuss \_\_\_\_\_\_\_\_\_\_\_\_\_\_\_ (jūras jūdzes) un gaisa telpas struktūras elementa centra koordinātas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2. Poligons  □ Gaisa telpas struktūras elementa ģeogrāfiskās koordinātas horizontālajā plaknē \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  3. Koridors  □ Koridora centrālās ass līnijas punktu koordinātas \_\_\_\_\_\_\_\_\_\_\_\_\_\_\_  un koridora kopējais platums \_\_\_\_\_\_\_\_\_\_\_\_\_\_\_\_ (jūras jūdzes)  *Piezīme. Koordinātas norāda WGS-84 sistēmā formātā grādi (DD)/minūtes (MM)/sekundes (SS), iekļaujot arī nulles vērtības (DDMMSS – ģeogrāfiskais platums; DDDMMSS – ģeogrāfiskais garums). Koordinātas norāda kā kopīgu koordinātu pāri (16 simboli).*  *Piemērs.*   |  |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | --- | | D | D | M | M | S | S | N | – | D | D | D | M | M | S | S | E |   Gaisa telpas struktūras elementa robežas vertikālajā plaknē  1. Augšējā robeža – augstums vertikālajā plaknē (pēdās vai lidojumu līmeņos) un augstuma atskaites punkts (zemes vai ūdens virsma – SFC, vidējais jūras līmenis – MSL vai standarta atmosfēra – STD)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2. Apakšējā robeža – augstums vertikālajā plaknē (pēdās vai lidojumu līmeņos) un augstuma atskaites punkts (zemes vai ūdens virsma – SFC, vidējais jūras līmenis – MSL vai standarta atmosfēra – STD)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  □ Darbības laiks (pēc koordinētā pasaules laika (UTC)) un grafiks (diena/mēnesis/gads)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Izmaiņu priekšlikuma detalizēts attēls" |

Ministru prezidents A. K. Kariņš

Satiksmes ministrs T. Linkaits